stanford-oval/wikipedia huggingface dataset:
ประวัติศาสตร์ฟิสิกส์
ฟิสิกส์ยุคใหม่ > สิ่งที่ได้มาจากยุโรปยุคกลาง

ใน คริสต์ศตวรรษที่ 12 การกำเนิดของ medieval university และการค้นพบใหม่ของงานจากนักปรัชญาโบราณผ่านการติดต่อกับชาว อาหรับ ในช่วงกระบวนการ Reconquista และ Crusades ได้เริ่มการกลับมาใหม่ทางความรู้ของยุโรป
ใน คริสต์ศตวรรษที่ 13 การเริ่มต้นของ กระบวนการทางวิทยาศาสตร์ ยุคใหม่สามารถพบเห็นได้แล้วในคำเน้นย้ำของ Robert Grosseteste ในเชิง คณิตศาสตร์ ถึงวิธีที่จะเข้าใจธรรมชาติ และในเชิงทดลอง โดย โรเจอร์ เบคอน
เบคอนนำการทดลองมาสู่วิชาทัศนศาสตร์ ถึงแม้ว่าส่วนใหญ่จะเหมือนกับสิ่งที่เคยทำหรือกำลังทำอยู่ในเวลานั้นโดยปราชญ์ชาวอาหรับ เขาได้สร้างคุณประโยชน์หลักในยุโรปยุคกลางโดยเขียนหนังสือไปยัง พระสันตปาปา เพื่อการศึกษาวิทยาศาสตร์ธรรมชาติเป็นวิชาในมหาวิทยาลัย และรวบรวมงานบันทึกความรู้ทางวิทยาศาสตร์ในหลายสาขาวิชาในเวลานั้น เขาบรรยายวิธีสร้าง กล้องโทรทรรศน์ ที่เป็นไปได้ไว้ แต่ไม่มีหลักฐานชัดเจนว่าเขาได้สร้างมันขึ้นมาจริง เขาบันทึกวิธีที่เขาทำการทดลองด้วยรายละเอียดที่แม่นยำจนคนอื่นสามารถทำซ้ำและทดสอบผลของเขาในอย่างอิสระ - นั่นคือสิ่งสำคัญของ กระบวนการทางวิทยาศาสตร์ และเป็นการสานต่องานของนักวิจัยเช่น Al Battani
ใน คริสต์ศตวรรษที่ 14 นักปราชญ์บางคน เช่น Jean Buridan และ Nicolas Oresme ได้เริ่มตั้งคำถามถึงหลักของกลศาสตร์แบบ อริสโตเติล โดยเฉพาะ Buridan ได้พัฒนาทฤษฎีของ แรงกระตุ้น ซึ่งเป็นก้าวแรกสู่แนวคิดยุคใหม่ของ ความเฉื่อย
ในส่วนของ Oresme เขาได้แสดงว่าเหตุผลในฟิสิกส์ของอริสโตเติลที่ต้านการเคลื่อนที่ของโลกนั้นใช้ไม่ได้ และยังอ้างข้อโต้แย้งอันเรียบง่ายกว่า คือ โลกเคลื่อนที่ ไม่ใช่ สวรรค์ คำโต้แย้งทั้งหมดในเรื่องการเคลื่อนที่ของโลกของ Oresme นั้นทั้งกระจ่างและชัดเจนกว่าที่ให้ในสองศตวรรษถัดมาโดย โคเปอร์นิคัส เสียอีก เขายังเป็นคนแรกที่ถือว่าสีและแสงเป็นของในธรรมชาติเดียวกันและยังค้นพบความโค้งของแสงเมื่อผ่าน การหักเหที่บรรยากาศ แม้กระนั้น จนบัดนี้ชื่อเสียงสำหรับความสำเร็จนี้ถูกยกให้กับคนถัดมา คือ ฮุค
ในคริสต์ศตวรรษที่ 14 ยุโรปต้องสั่นคลอนเนื่องจาก Black Death ซึ่งเกิดความไม่สงบทางสังคมอย่างใหญ่หลวง แม้ว่าจะมีการชะงักในช่วงนั้น  คริสตรรษที่ 15 ยังคงเป็นยุคแห่งความเจริญทางศิลปะของ เรเนสซองซ์ การฟื้นคืนของอักษรโบราณก็ได้รับการแก้ไขเมื่อปราชญ์ชาว Byzantine จำนวนมากต้องหาที่หลบภัยในตะวันตกหลังจากกรุงคอนสแตนติโนเปิลเสียเมือง (Fall of Constantinople) เมื่อ ค.ศ. 1453 ในขณะนั้น การประดิษฐ์ การพิมพ์ เกิดขึ้นเพื่อสร้างความเท่าเทียมในการเรียนรู้และทำให้แนวคิดใหม่ๆ แพร่หลายได้รวดเร็วขึ้น ทั้งหมดนี้ปูทางไปสู่ การปฏิวัติวิทยาศาสตร์ ซึ่งเข้าใจได้ว่าเป็นการเริ่มใหม่ของกระบวนการเปลี่ยนแปลงทางวิทยาศาสตร์หลังจากชะงักไปในราว กลางคริสต์ศตวรรษที่ 14
แหล่งข้อมูลอื่น

ศูนย์การศึกษาฟิสิกส์ มหาวิทยาลัยมหิดล เก็บถาวร 2006-10-28 ที่ เวย์แบ็กแมชชีน
มูลนิธิส่งเสริมโอลิมปิกวิชาการและพัฒนามาตรฐานวิทยาศาสตร์การศึกษา
พรรคคอมมิวนิสต์เชโกสโลวาเกีย

| พรรคคอมมิวนิสต์เชโกสโลวาเกีย Komunistická strana Československa |
| --- | --- |

เลขาธิการกลาง: Bohumil Jílek  (คนแรก) Ladislav Adamec  (คนสุดท้าย)
ก่อตั้ง: 16 พฤษภาคม ค.ศ. 1921 (1921-05-16)
ถูกยุบ: 28 พฤศจิกายน ค.ศ. 1990 (1990-11-28)
ถัดไป: พรรคคอมมิวนิสต์โบฮีเมียและมอเรเวีย  (เช็กเกีย) พรรคคอมมิวนิสต์สโลวาเกีย  (สโลวาเกีย)
ที่ทำการ: ปราก, เชโกสโลวาเกีย
หนังสือพิมพ์: Rudé právo
ฝ่ายเยาวชน: สันนิบาตเยาวชนคอมมิวนิสต์เชโกสโลวาเกีย (1921–1936), สหภาพเยาวชนเชโกสโลวาเกีย (1949–1968), สหภาพเยาวชนสังคมนิยม (1970–1989)
Paramilitary wing: Ľudové milície
อุดมการณ์: คอมมิวนิสต์ มาร์กซิสต์–เลนินนิสต์
จุดยืน: ซ้ายจัด
กลุ่มระดับสากล: โคมินเทิร์น  (1921–1943) โคมินฟอร์ม  (1947–1956)
สี:   แดง
ธงประจำพรรค

การเมืองเชโกสโลวาเกีย   รายชื่อพรรคการเมือง การเลือกตั้ง
พรรคคอมมิวนิสต์เชโกสโลวาเกีย (เช็กและสโลวัก: Komunistická strana Československa, KSČ) เป็นพรรคการเมืองและพรรคคอมมิวนิสต์สายมาร์กซิสต์–เลนินนิสต์ของเชโกสโลวาเกียโดยพรรคได้อำนาจการปกครองจากรัฐประหารในปี ค.ศ. 1948 จนในปี ค.ศ. 1968 พรรคได้เป็นนโยบายเป็นคอมมิวนิสต์สายเสรีจนถูกสหภาพโซเวียตเข้าแทรกแซงและเปลี่ยนนโยบายตามเดิมก่อนจะถูกการปฏิวัติกำมะหยีโค่นจนพรรคล่มสลายในปี ค.ศ. 1989
พรรคคอมมิวนิสต์เชโกสโลวาเกียในปัจจุบันได้ถูกแยกออกหลังการล่มสลายของเชโกสโลวาเกียคือในประเทศเช็กเกียเป็นพรรคคอมมิวนิสต์โบฮีเมียและมอเรเวียล่วนสโลวาเกียเป็นพรรคคอมมิวนิสต์สโลวาเกีย
หนังสือเพิ่มเติม

H. Gordon Skilling, "Gottwald and the Bolshevization of the Communist Party of Czechoslovakia (1929-1939)," Slavic Review, vol. 20, no. 4 (Dec. 1961), pp. 641–655. In JSTOR.
แหล่งข้อมูลอื่น

RFE/RL Czechoslovak Unit เก็บถาวร 2009-01-06 ที่ เวย์แบ็กแมชชีน Open Society Archives, Budapest
H. Gordon Skilling, "The Formation of a Communist Party in Czechoslovakia", American Slavic and East European Review, Vol. 14, No. 3 (Oct., 1955), pp. 346–358 doi:10.2307/3000944
H. Gordon Skilling, "The Comintern and Czechoslovak Communism: 1921-1929", American Slavic and East European Review, Vol. 19, No. 2 (Apr., 1960), pp. 234–247 doi:10.2307/3004193
ยามานาชิ

ยามานาชิ (ญี่ปุ่น: 山梨; โรมาจิ: Yamanashi) สามารถหมายถึง
จังหวัดยามานาชิ
ยามานาชิ (เมือง)
ยามานาชิ ฮันโซ
สาลี่ (Pyrus pyrifolia)
พีเทอร์ โวสส์

| พีเตอร์ โวสส์ |
| --- | --- |
เกิด: 29 มิถุนายน ค.ศ. 1891
เสียชีวิต: 9 มกราคม ค.ศ. 1979
อาชีพ: นักแสดงภาพยนตร์
ปีปฏิบัติงาน: ค.ศ. 1925–ค.ศ. 1959
พีเตอร์ โวสส์ (ค.ศ. 1891 – ค.ศ. 1979) เป็นนักแสดงชาวเยอรมัน
ผลงานโทรทัศน์ที่ได้รับการคัดเลือก

Love and Trumpets (1925)
Struggle for the Matterhorn (1928)
Katharina Knie (1929)
Tracks in the Snow (1929)
The Ring of the Empress (1930)
The Heath Is Green (1932)
Death Over Shanghai (1932)
The Love Hotel (1933)
Mother and Child (1934)
Hundred Days (1935)
The Hound of the Baskervilles (1937)
Alarm in Peking (1937)
Sergeant Berry (1938)
Water for Canitoga (1939)
When the Evening Bells Ring (1951)
แหล่งข้อมูลอื่น

พีเทอร์ โวสส์ ที่อินเทอร์เน็ตมูวีเดตาเบส
พิชัยสงคราม

ตำราพิชัยสงครามไทย เขียนบนสมุดไทย สมัยรัตนโกสินทร์ จัดแสดงที่พิพิธภัณฑสถานแห่งชาติ พระนคร
พิชัยสงคราม เป็นคำที่ใช้เรียกหนังสือหรือเอกสารที่มีการรวบรวมเนื้อหาเกี่ยวกับกลยุทธ ยุทธศาสตร์ ยุทธวิธีการรบต่าง ๆ อาทิ การรุก การตั้งรับ การแปรขบวนทัพ การใช้อุบายทำลายข้าศึก เป็นต้น หนังสือจำพวกนี้ในบางแห่งมักจะมีการใส่เนื้อหาที่เป็นความเชื่อทางด้านโหราศาสตร์เข้ามาประกอบ เช่น การดูฤกษ์ยามในการเคลื่อนทัพ การทำพิธีข่มขวัญข้าศึกและบำรุงขวัญฝ่ายตน ฯลฯ รูปแบบเนื้อหานั้นอาจอยู่ในลักษณะของร้อยแก้วหรือร้อยกรองก็ได้
ในสารานุกรมไทยฉบับราชบัณฑิตยสถานได้ให้คำจำกัดความของตำราพิชัยสงครามไว้ว่า  "พิชัยสงคราม - ตำรา เป็นตำราว่าด้วยวิธีการเอาชนะข้าศึกในสงคราม ซึ่งนักปราชญ์ทางทหารสมัยโบราณ ได้แต่งขึ้นจากประสบการณ์ และจากการทดลอง เพื่อให้แม่ทัพนายกองใช้ศึกษา และเป็นคู่มือในการอำนวยการรบให้หน่วยทหารมีชัยชนะแก่ข้าศึก "
ตำราพิชัยสงครามที่มีชื่อเสียงมากในระดับโลก ได้แก่ พิชัยสงครามซุนจื่อ  (ซุนวู) ซึ่งแต่งขึ้นเมื่อประมาณ 600 ปีก่อนคริสตกาล อันอยู่ในช่วงยุครณรัฐของจีน ทั้งนี้ หนังสือพงศาวดารจีนบางเรื่องที่มีการกล่าวถึงการรบและการใช้อุบาย เช่น สามก๊ก ก็อาจนับว่าเป็นตำราพิชัยสงครามได้เช่นกัน ส่วนตำราพิชัยสงครามสมัยใหม่ที่มีชื่อเสียงและถูกบรรจุไว้ในหลักสูตรเสนาธิการของหลายประเทศคือ ว่าด้วยสงคราม (Vom Kriege) โดยนายพลเคลาเซอวิทซ์
ตำราพิชัยสงครามของไทย

หลักฐานเกี่ยวกับตำราพิชัยสงครามในประเทศไทย ปรากฏบันทึกในพระราชพงศาวดารครั้งแรกเมื่อปี พ.ศ. 2041 ในปีนั้นสมเด็จพระรามาธิบดีที่ 2 แห่งกรุงศรีอยุธยา ได้โปรดเกล้าฯ ให้มีการชำระและรวบรวมตำราพิชัยสงครามต่าง ๆ ขึ้นเป็นฉบับหลวงครั้งแรก และได้มีการปรับปรุงตำราในสมัยสมเด็จพระนเรศวรมหาราชเพื่อใช้ในสงครามยุคนั้น เมื่อกรุงศรีอยุธยาแตกในปี พ.ศ. 2310 ปรากฏว่าตำราพิชัยสงครามได้กระจัดกระจายสูญหายจำนวนมาก คงเหลืออยู่แต่ฉบับที่มีผู้คัดลอกไว้บ้างเพียงบางตอนไม่ครบชุด บางส่วนก็ได้มีการแต่งขึ้นใหม่ ในช่วงต้นกรุงรัตนโกสินทร์จึงได้มีการคัดลอกตำราพิชัยสงครามฉบับปลีกที่ยังเหลืออยู่ไว้จำนวนหลายสิบเล่มสมุดไทยเพื่อรักษาฉบับไว้ไม่ให้สาบสูญ
ถึงปี พ.ศ. 2368 สมเด็จพระบวรราชเจ้ามหาศักดิพลเสพ กรมพระราชวังบวรสถานมงคล จึงโปรดให้มีการชำระตำราพิชัยสงครามให้สมบูรณ์ โดยเชิญพระตำรับพิชัยสงครามฉบับข้างที่ (ฉบับหลวง) มาสอบสวนชำระ 14 เล่มสมุดไทย เมื่อชำระเสร็จแล้วได้คัดลงสมุดไทยจำนวน 2 ชุด รวม 10 เล่มสมุดไทย นับเป็นตำราพิชัยสงครามฉบับสุดท้ายที่ชำระอย่างสมบูรณ์ในสมัยกรุงรัตนโกสินทร์
ในสมัยต่อมากองทัพไทยได้ปรับรูปแบบกองทัพตามอย่างชาติตะวันตก ตำราพิชัยสงครามแบบโบราณจึงลดความสำคัญลงเพราะในสมัยรัชกาลที่ 5 กองทัพไทยได้เปลี่ยนไปใช้ตำรายุทธศาสตร์แบบตะวันตกซึ่งทันสมัยกว่าแทน ผู้เป็นเจ้าของตำราพิชัยสงครามจึงนำตำราเหล่านี้มามอบให้หรือขายให้หอสมุดแห่งชาติเป็นจำนวนมาก ตามบัญชีมีอยู่ 219 เล่ม ส่วนมากเป็นคำร้อยกรองแบบฉันท์ โคลง กลอน และร่ายบ้าง แต่งเป็นคำร้อยแก้วบ้าง ล่าสุดได้มีการค้นพบตำราพิชัยสงครามสมัยกรุงธนบุรีในสภาพสมบูรณ์มากจำนวน 5 เล่ม ที่จังหวัดเพชรบูรณ์ เมื่อเดือนธันวาคม พ.ศ. 2551
เนื้อหาในตำราพิชัยสงครามของไทยโบราณแบ่งออกเป็น 3 ส่วน ได้แก่ 1) เหตุแห่งสงคราม 2) อุบายสงคราม 3) ยุทธศาสตร์และยุทธวิธี นอกจากนี้ยังมีเนื้อหาเกี่ยวกับความเชื่อทางด้านโหราศาสตร์และไสยศาสตร์ ซึ่งปรากฏมาตั้งแต่สมัยโบราณมาแล้ว โดยเฉพาะสมัยกรุงศรีอยุธยาตอนปลายจะปรากฏความเชื่อในเรื่องดังกล่าวอย่างมาก
นอกจากนี้ในปี พ.ศ. 2341 สมัยรัชกาลที่ 1 แห่งกรุงรัตนโกสินทร์ ยังได้มีการแปลตำราพิชัยสงครามของพม่าเป็นภาษาไทยด้วย
แหล่งข้อมูลอื่น

ตำราพิชัยสงคราม ๒๑ กลยุทธ์ไทย เก็บถาวร 2008-09-14 ที่ เวย์แบ็กแมชชีน (http://www.taharn.net)
การทหารของไทยสมัยอยุธยา เก็บถาวร 2008-12-16 ที่ เวย์แบ็กแมชชีน (หอมรดกไทย กระทรวงกลาโหม)
| ด ค กมรดกภูมิปัญญาทางวัฒนธรรมของชาติ สาขาวรรณกรรมพื้นบ้าน โดยกระทรวงวัฒนธรรม |
| --- | --- |
นิทานพื้นบ้าน:  ศรีธนญชัย  สังข์ทอง  ขุนช้างขุนแผน  ดาวลูกไก่  ปลาบู่ทอง  วรวงศ์  ตาม่องล่าย  พระสุธน มโนราห์  วันคาร  ยายกะตา  ปัญญาสชาดก  นายดัน 
ตำนานพื้นบ้าน:  พระแก้วมรกต  พระเจ้าห้าพระองค์  พระเจ้าเลียบโลก  พระบรมธาตุนครศรีธรรมราช  พระพุทธสิหิงค์  พญาคันคาก  จามเทวี  ผาแดงนางไอ่  แม่นากพระโขนง  นางเลือดขาว  พระร่วง  เจ้าหลวงคำแดง  พระธาตุดอยตุง  เจ้าแม่สองนาง  อุรังคธาตุ  หลวงปู่ทวด  นางโภควดี  สร้างโลกภาคใต้  ก่องข้าวน้อยฆ่าแม่  เจ้าแม่ลิ้มกอเหนี่ยว  เจ้าแม่เขาสามมุก  กบกินเดือน  พญากง พญาพาน  พันท้ายนรสิงห์  ชาละวัน  ปู่แสะย่าแสะ  ตำนานเขาสาปยา  ตำนานเมืองลพบุรี  ตำนานนางผมหอม  ตำนานหลวงพ่อพระใส 
บทสวดหรือบทกล่าวในพิธีกรรม:  บททำขวัญข้าว  บททำขวัญนาค  บททำขวัญควาย  บทเวนทาน  บททำขวัญช้าง 
ตำรา:  ตำราแมว  ตำราเลขยันต์  ปักขะทึนล้านนา  ตำราศาสตรา  ตำราพรหมชาติ  ตำราพิชัยสงคราม  ตำรานรลักษณ์ 
บทร้องพื้นบ้าน:  เพลงแห่นางแมว  กาพย์เซิ้งบั้งไฟ 
สำนวน ภาษิต: ผญาอีสาน
 ศิลปะการแสดง  ช่างฝีมือดั่งเดิม  วรรณกรรมพื้นบ้าน  กีฬาภูมิปัญญาไทย  แนวปฏิบัติทางสังคม พิธีกรรมและงานเทศกาล  ความรู้และแนวปฏิบัติเกี่ยวกับธรรมชาติและจักรวาล  ภาษา  มรดกภูมิปัญญาทางวัฒนธรรม
พิชัย สายโยธา

| พิชัย สายโยธา |
| --- | --- |
เกิด: ส.อ.พิชัย สายโยธา 24 ธันวาคม พ.ศ. 2522 (44 ปี)
สิบเอก พิชัย สายโยธา อดีตนักมวยสาลสมัครเล่นทีมชาติไทย เกิดเมื่อวันที่ 24 ธันวาคม พ.ศ. 2522 ที่บ้านโนนทอง ตำบลสระนกแก้ว อำเภอโพนทอง จังหวัดร้อยเอ็ด เป็นบุตรของนายสายัณต์ และนางสุภา สายโยธา
พิชัย เคยได้เหรียญเงินในการแข่งขันมวยสากลสมัครเล่นชิงแชมป์โลก 2003 โดยเป็นฝ่ายแพ้ต่อ มาริโอ คินเดลาน เจ้าของเหรียญทองโอลิมปิก 2 สมัยชาวคิวบา และในการคัดตัวเพื่อเข้าแข่งขันในโอลิมปิก 2004 ที่กรุงเอเธนส์ ประเทศกรีซ พิชัยเป็นฝ่ายแพ้ต่อ สมรักษ์ คำสิงห์ นักมวยรุ่นพี่ไปในการชกที่เดอะมอลล์บางแค
ในการแข่งขันซีเกมส์ 2005 ที่กรุงมะนิลา ประเทศฟิลิปปินส์ พิชัยลงแข่งขันในรุ่นไลท์เวลเตอร์เวท (64 กิโลกรัม) ได้เหรียญทอง ด้วยการเอาชนะ โรเมโร บริน  นักมวยชาวฟิลิปปินส์ไป 28-23 หมัด
ต่อมาในโอลิมปิก 2008 ที่กรุงปักกิ่ง ประเทศจีน พิชัยได้ลงแข่งขันในรุ่นไลท์เวท (60 กิโลกรัม) โดยจับสลากผ่านได้ในรอบแรก หรือรอบ 16 คน ในรอบที่สอง หรือรอบ 8 คนสุดท้าย พิชัยพบกับ เบียก จอง-ซับ นักมวยชาวเกาหลีใต้ และเป็นฝ่ายแพ้ไป 10-4 หมัด หลังการชกเจ้าตัวยอมรับว่านี่เป็นการชกที่ดีที่สุดของตนแล้ว และได้ประกาศแขวนนวมไปในที่สุด
เกียรติประวัติ

เหรียญทองซีเกมส์ 3 สมัย (2003, 2005, 2007)
เหรียญเงินมวยสากลสมัครเล่นชิงแชมป์โลก 2003
เหรียญเงินมวยสากลสมัครเล่นชิงแชมป์เอเชีย 2006
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
พิชา อุทรา

พิชา อุทรา (เกิดวันที่ 7 มกราคม พ.ศ. 2539) เป็นนักฟุตบอลชาวไทย ปัจจุบันเล่นตำแหน่งปีกให้กับเมืองทอง ยูไนเต็ด ในไทยลีก และทีมชาติไทย
เกียรติประวัติ > ทีมชาติ

ซีเกมส์  เหรียญทอง (1); 2560
ฟุตบอลชิงแชมป์แห่งชาติอาเซียน: 2563
แหล่งข้อมูลอื่น

ข้อมูลของ พิชา อุทรา ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลเมืองทอง ยูไนเต็ด  |
| --- | --- |
 1 กิตติพงศ์  3 ชาติชาย  4 วู๊ด  5 โอตาโคนอฟ  6 ธีระพล  8 มาห์เรอ  9 บราวน์  10 ปรเมศย์  11 โรบัค  13 สถาพร  14 สรวิทย์  15 ชยพล  16 คณพศ  17 ธีรภัทร  18 วีระเทพ  19 ทริสตอง  21 ปุรเชษฐ์  22 ภูมินทร์  23 กานต์นรินทร์  24 วงศกร  25 ณัฐวัฒน์  26 กวินทร์  27 เจษฎากร  29 ทรงวุฒิ  30 พีระพงษ์  33 กรกฎ  34 คคนะ  36 ปิยณัฐ  37 พิชา  39 โสภณวิชญ์  67 นิติศักดิ์  80 พีรพงศ์ ผู้ฝึกสอน: เล็ตติเอรี่ 
| ด ค กรายชื่อนักกีฬาทีมชาติไทย – เอเชียนคัพ 2023 |
| --- | --- | --- |
|  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  |
พัทธดนย์ เกลี้ยงจันทร์

| พัทธดนย์ เกลี้ยงจันทร์ |
| --- | --- |

สารนิเทศภูมิหลัง
เกิด: 25 ตุลาคม พ.ศ. 2543 (23 ปี)
อาชีพ: นักแสดง, นักศึกษาทันตแพทย์
พัทธดนย์ เกลี้ยงจันทร์ หรือ น้องเดียว (เกิด 25 ตุลาคม พ.ศ. 2543) เป็นนักแสดงเด็กอัจฉริยะที่มีชื่อเสียงจากการตอบคำถามหน้าของบุคคลในรายการเกมทศกัณฐ์เด็ก ครบ 200 หน้า เป็นคนแรก จนได้เป็นนักแสดงในสังกัดเวิร์คพอยท์ และยังเคยเป็นพรีเซนเตอร์โฆษณาต่าง ๆ เช่น ยากันยุง เป็นต้น
พัทธดนย์ สำเร็จการศึกษาระดับมัธยมศึกษาที่โรงเรียนสาธิตมหาวิทยาลัยศรีนครินทรวิโรฒ ปทุมวัน ปัจจุบันกำลังศึกษาที่ คณะทันตแพทยศาสตร์ มหาวิทยาลัยสงขลานครินทร์
ผลงาน > ละคร

ละครซิทคอม รักต้องซ่อม ช่อง 5 รับบท น้องเก่ง (รับเชิญ)
ละครซิทคอม หมอสามชั้น ช่อง 7 (รับเชิญ)
ละครซิทคอม แฟกทอรีที่รัก ช่อง 3 (รับเชิญ)
ละคร หอบรักมาห่มป่า ช่อง 7
ละครสั้น ฟ้ามีตา ตอน เด็กขยะ ช่อง 7
ผลงาน > โฆษณา

ยาจุดกันยุง คายาริ
ไมโล
ธ.ก.ส.
เอส เอฟ ซีเนม่า ซิตี้
ผลงาน > ภาพยนตร์

หม่ำ เดียว หัวเหลี่ยม หัวแหลม ร่วมกับ เพ็ชรทาย วงษ์คำเหลา (2551)
ผลงาน > พิธีกร

มหานคร ช่วง หม่ำเดียววาไรตี้ (2550)
กล่องนักคิด (2552-ไม่ทราบปี)
มาซาชิ คิตามูระ

มาซาชิ คิตามูระ (ญี่ปุ่น: 北村 允志; โรมาจิ: Kitamura Masashi) เกิดเมื่อวันที่ 8 พฤษภาคม ค.ศ. 1977 ที่จังหวัดฟูกูอิ เป็นนักแสดงชายชาวญี่ปุ่น
ผลงาน > ละครโทรทัศน์

Yattokame Tanteidan - Detective Naoki Saginoya
Detective Conan - Seiya Kataoka
แหล่งข้อมูลอื่น

มาซาชิ คิตามูระ  ที่เครือข่ายข่าวอนิเมะ Anime News Network's encyclopedia
มะเร็งตับ

| มะเร็งตับ |
| --- | --- |
เนื้องอกตับกลีบซ้ายในชายอายุ 50 ปี
บัญชีจำแนกและลิงก์ไปภายนอก
ICD-10: C22.9
ICD-9: 155.2
MeSH: D008113
มะเร็งตับ หมายถึงมะเร็งที่เกิดขึ้นในตับ ชนิดที่พบบ่อยที่สุดคือชนิดที่เป็นการแพร่กระจายของมะเร็งที่เกิดขึ้นในตำแหน่งอื่นก่อนมายังตับ ผู้ป่วยอาจมีอาการคลำได้ก้อนหรือเจ็บปวดที่บริเวณชายโครงด้่านขวา (ตำแหน่งของตับ) ท้องมาน ดีซ่าน ฟกช้ำง่าย น้ำหนักลด หรืออ่อนเพลียได้
สาเหตุที่พบบ่อยของการเกิดมะเร็งตับ คือ ตับแข็ง ซึ่งอาจเกิดจากการติดเชื้อไวรัสตับอักเสบชนิดบีหรือซี หรือเกิดจากการดื่มแอลกอฮอล์ สาเหตุอื่นเช่นการกินอาหารที่ปนเปื้อนสารอะฟลาท็อกซิน โรคไขมันพอกตับ และพยาธิในตับ มะเร็งตับชนิดที่พบบ่อยที่สุดคือมะเร็งเซลล์ตับ (HCC) คิดเป็นจำนวนผู้ป่วย 80% และรองลงมาคือมะเร็งท่อน้ำดี ชนิดอื่นๆ เช่น มิวซินัสซิสติกนีโอพลาสซึม และเนื้องอกภายในท่อน้ำดี ชนิดปาปิลลารี การวินิจฉัยทำได้โดยอาศัยประวัติและผลการตรวจร่างกาย ร่วมกับการตรวจเลือดและการตรวจภาพถ่ายรังสี โดยการตรวจยืนยันนั้นต้องใช้การตรวจชิ้นเนื้อ
การป้องกันทำได้โดยการเสริมภูมิคุ้มกันต่อไวรัสตับอักเสบบี และการรักษาผู้ป่วยตับอักเสบจากไวรัสบีหรือซีอย่างเหมาะสม มีการแนะนำให้ดำเนินการคัดกรองหามะเร็งตับในผู้ป่วยโรคตับเรื้อรัง การรักษาอาจทำได้โดยการผ่าตัดเอาก้อนเนื้อออก การรักษามุ่งเป้า การฉายแสง การอะเบลชัน การอุดหลอดเลือด หรือการผ่าตัดปลูกถ่ายตับ ขึ้นอยู่กับอาการของผู้ป่วยแต่ละราย หากก้อนเนื้อมีขนาดเล็กมากอาจใช้วิธีติดตามอาการไปก่อนได้
มะเร็งตับแบบปฐมภูมิเป็นมะเร็งที่พบบ่อยเป็นอันดับ 6 ทั่วโลก คิดเป็นจำนวน 6% ของผู้ป่วยมะเร็งทั้งหมด และเป็นมะเร็งที่เป็นสาเหตุของการเสียชีวิตจากมะเร็งในลำดับที่ 2 คิดเป็น 9% ของผู้ป่วยมะเร็งที่เสียชีวิต ปี 2012 มีผู้ป่วยมะเร็งตับ 782,000 คน และปี 2015 มีผู้เสียชีวิตจากมะเร็งตับ 810,500 คน โดยเป็นมะเร็งตับที่เกิดจากตับอักเสบไวรัสบี 263,000 คน, จากการดื่มแอลกอฮอล์ 245,000 คน, และจากตับอักเสบไวรัสซี 167,000 คน ในพื้นที่ที่มีความชุกของการติดเชื้อตับอักเสบบีหรือซีมาก ก็จะมีผู้ป่วยมะเร็งตับมากตามไปด้วย เช่นที่พบในทวีปเอเชียและทวีปแอฟริกาตอนใต้ ผู้ป่วยมะเร็งเซลล์ตับส่วนใหญ่เป็นเพศชาย ส่วนใหญ่วินิจฉัยได้ที่อายุ 55-65 ปี อัตรารอดชีวิตห้าปีในสหรัฐอเมริกาอยู่ที่ 18%
ฟลายอิ้ง ซูโม่

| ฟลายอิ้ง ซูโม่ (Flying Sumo) |
| --- | --- |
ค่ายเพลง: Backyard (ในเครือ รถไฟดนตรี))
ฟลายอิ้ง ซูโม่ (Flying Sumo) คือ วงดนตรีแนวป๊อปร็อก สมาชิกวงประกอบด้วย
ฟลุค-พชร ธรรมมล, ร้องนำ
ตอง-สิริยศ จันเทรมะ, เบส
ติว-วีระกิจ วินิตเนตยานนท์, กลอง
แม็ก-วิศรุตม์ อุดมพรวิรัตน์, กีตาร์
บาส-สุวัจน์ อินทะแสง, กีตาร์
เดิมวง ฟลายอิ้ง ซูโม่ มีชื่อวงว่า ม.teen เริ่มรวมตัวกันในปี พ.ศ. 2547 ผลิตงานเพลงชื่อ "ฟันเหล็กเด็กแนว" โดยเปิดให้ได้รับฟังผ่านระบบอินเทอร์เน็ต ซึ่งได้รับการตอบรับเป็นอย่างดี ต่อมาในปี 2550 ทางวงได้ร่วมงานกับค่ายดนตรี Backyard จึงได้เปลี่ยนชื่อวงเป็น ฟลายอิ้ง ซูโม่ (Flying Sumo) ออกผลงานอัลบั้ม Teen Story ซึ่งเป็นอัลบั้มเต็มครั้งแรกของพวกเขาทั้ง 5 คน
ส่วนเพลงที่สร้างชื่อเสียงให้กับวงคือ "ฟันเหล็กเด็กแนว", "จูงมือ", "เด็กใหม่" เป็นต้น
แหล่งข้อมูลอื่น

5 หนุ่ม "ฟลายอิ้ง ซูโม่" แนะ "เด็กแว้นท์" ซิ่งบ่อยอันตราย เก็บถาวร 2009-02-18 ที่ เวย์แบ็กแมชชีน
ฟลายอิ้ง ซูโม่ร็อคขำๆ ของวัยมัธยม
มาซาชิ นากายามะ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  มาซาชิ นากายามะ
วันเกิด:   (1967-09-23) 23 กันยายน ค.ศ. 1967 (56 ปี)
สถานที่เกิด:  ฟูจิเอดะ, ประเทศญี่ปุ่น
ตำแหน่ง:  กองหน้า
สโมสรอาชีพ*
| ปี |  ทีม |  ลงเล่น |  (ประตู) |
| 1990–2009 |  จูบิโล อิวาตะ |  419 |  (207) |
| 2010–2012 |  คอนซาโดเล ซัปโปโระ |  13 |  (0) |
| 2015– |  Azul Claro Numazu |  0 |  (0) |
ทีมชาติ
| 1990–2003 |  ประเทศญี่ปุ่น |  53 |  (21) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
มาซาชิ นากายามะ (ญี่ปุ่น: 中山 雅史; โรมาจิ: Nakayama Masashi) เป็นนักฟุตบอลชาวญี่ปุ่น ปัจจุบันเล่นในตำแหน่งกองหน้า ให้กับAzul Claro Numazu
สถิติอาชีพ

| ทีมชาติญี่ปุ่น> ปี | ทีมชาติญี่ปุ่น> ลงเล่น | ทีมชาติญี่ปุ่น> ประตู |
| --- | --- | --- |
| 1990 | 1 | 0 |
1991: 0
| 1992 | 6 | 3 |
| 1993 | 8 | 4 |
1994: 0
| 1995 | 4 | 1 |
1996: 0
1997: 2
| 1998 | 10 | 4 |
| 1999 | 1 | 0 |
| 2000 | 7 | 6 |
| 2001 | 8 | 1 |
| 2002 | 3 | 0 |
| 2003 | 3 | 0 |
| รวม | 53 | 21 |
แหล่งข้อมูลอื่น

มาซาชิ นากายามะ ที่เจลีก (ญี่ปุ่น)
มะเร็งกระเพาะปัสสาวะ

| Bladder cancer |
| --- | --- |
Histopathology of urothelial carcinoma of the urinary bladder. Transurethral biopsy. H&E stain.
บัญชีจำแนกและลิงก์ไปภายนอก
ICD-10: C67, C67.9
ICD-9: 188, 188.9
OMIM: 109800
DiseasesDB: 1427
eMedicine: radio/711 med/2344 med/3022
MeSH: D001749
มะเร็งกระเพาะปัสสาวะคือเนื้องอกร้าย (การเจริญและแบ่งตัวของเซลล์โดยไม่มีการควบคุม) ชนิดใดๆ ที่เกิดขึ้นในกระเพาะปัสสาวะ ชนิดที่พบบ่อยที่สุดคือชนิดที่เกิดมาจากเซลล์เยื่อบุผนังกระเพาะปัสสาวะ เรียกว่าทรานซิชันแนลเซลล์คาร์ซิโนมา (transitional cell carcinoma, มะเร็งเยื่อบุจากเซลล์แบบเปลี่ยนผ่าน) หรือยูโรทีเลียลเซลล์คาร์ซิโนมา (urothelial cell carcinoma, มะเร็งเยื่อบุชนิดเซลล์เยื่อบุทางเดินปัสสาวะ)
ยามาตะ โนะ โอโรจิ

ยามาตะ โนะ โอโรจิสู้กับซูซาโนโอะ
ยามาตะ โนะ โอโรจิ (ญี่ปุ่น: 八岐の大蛇; โรมาจิ: Yamata no Orochi) คือชื่อของจอมอสูรในตำนานเทพปกรณัมของญี่ปุ่นโบราณ
เมื่อคราที่อิซานางิ เทพบิดร และอิซานามิ เทพมารดร สร้างประเทศญี่ปุ่นขึ้นโดยการกวนน้ำทะเลนั้น ได้เกิดจอมอสูรขึ้นมาในยุคเดียวกันนั้นด้วย คือยามาตะ โนะ โอโรจิ
ยามาตะ โนะ โอโรจิ มีลักษณะเป็นงูขนาดใหญ่ ร่างกายของมันใหญ่ปานขุนเขา มีหัวแปดหัว (ด้วยเหตุนี้ จึงชื่อว่ายามาตะ หมายถึง แปดง่าม คือมีหัวทั้งแปด งอกออกมาจากง่ามทั้งแปด) และสามารถพ่นไฟได้
เมื่อยามาตะ โนะ โอโรจิ ปรากฏตัวขึ้น ไม่ว่าจะไปยังหมู่บ้านใดๆ ก็ตาม จะเกิดการสูญเสียทั้งชีวิตคน และสัตว์เป็นจำนวนมาก แต่ละหมู่บ้านที่ยามาตะ โนะ โอโรจิ จะผ่านไปนั้น จึงต้องคัดเลือกหญิงสาวมาสังเวยให้แก่ยามาตะ โนะ โอโรจิ เพื่อทำให้ยามาตะ โนะ โอโรจิ พึงพอใจ จะได้ไม่มาทำลายหมู่บ้าน
ขณะนั้น จอมเทพ ซูซาโนโอะ โนะ มิโคโตะ เทพแห่งวายุ น้องชายของเทพีอามาเทระสุ เทพีแห่งดวงอาทิตย์ ได้ออกเดินทางผจญภัยไปยังแคว้นต่างๆ เมื่อเดินทางมาถึงหมู่บ้านแห่งหนึ่ง ซึ่งขณะนั้น ได้มีการจัดเตรียมเครื่องสังเวย โดยหมู่บ้านนี้ เป็นหมู่บ้านที่ 8 ที่ยามาตะ โนะ โอโรจิ จะมาเยือน ซูซาโนโอะ ได้รู้ดังนั้น จึงอาสาที่จะปราบยามาตะ โนะ โอโรจิ เพื่อช่วยเหลือชาวบ้านให้พ้นภัย
ซูซาโนโอะ ได้เตรียมสุราไว้ด้วยกันแปดจอก และนำเอาหญิงสาวซ่อนไว้ด้านในสุด โดยให้เงาของหญิงสาวทาบทับสะท้อนลงไปในจอกสุราทั้งแปดจอกนั้น เมื่อยามาตะ โนะ โอโรจิมาถึงก็ไล่ดื่มสุราทีละจอกทีละจอก เพราะเห็นเงาของหญิงสาวนั้นสะท้อนอยู่ในเหล้าทุกจอก เมื่อดื่มครบแปดจอก ก็เกิดความเมามาย ซูซาโนโอะที่ซ่อนตัวอยู่เห็นว่าได้จังหวะเหมาะ จึงกระโจนออกจากที่ซ่อน แล้วใช้ดาบฟาดฟันงูยักษ์ยามาตะ โนะ โอโรจิจนหัวขาดหมดสิ้นทั้งแปดหัว และถูกสยบลงได้ในที่สุด
เมื่อยามาตะ โนะ โอโรจิถูกกำราบลงแล้ว ซุซาโนโอะได้เห็นว่าที่หางของยามาตะ โนะ โอโรจินั้นมีแสงเรืองรองส่องสว่างอยู่ จึงได้ตัดหางของยามาตะ โนะ โอโรจิออกดู และพบว่ามีดาบอยู่ในนั้น ดาบที่ซูซาโนโอะนำออกมาจากปลายหางของยามาตะ โนะ โอโรจิ มีชื่อว่าดาบคุซานางิ ซูซาโนโอะได้นำดาบนั้นมาครอบครองและนำไปถวายให้อามาเตราซุเพื่อขอขมาในภายหลัง
มะเม่าควาย

| มะเม่าควาย |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Phyllanthaceae
เผ่า:: Antidesmeae
สกุล:: Antidesma
สปีชีส์:: A.  velutinosum
ชื่อทวินาม
Antidesma velutinosum Mull. Arg.

มะเม่าควาย เม่าหินหรือเม่าเล็ก ชื่อวิทยาศาสตร์:  Antidesma velutinosum เป็นไม้ยืนต้นในวงศ์ Phyllanthaceae มีขนสีเหลืองปกคลุมทั้งต้น ใบรูปรี ผลสด เมล็ดเดียวแข็ง มีขนละเอียดปกคลุมบนผล สีขาวอมแดง ผลรับประทานได้
มายะ ฟุกุดะ

| มายะ ฟุกุดะ |
| --- | --- |
ฟุกุดะ ในเดือนพฤศจิกายน 2022
เกิด:  (2000-12-01) 1 ธันวาคม ค.ศ. 2000 (23 ปี) กุมมะ, ประเทศญี่ปุ่น
ส่วนสูง: 156 cm
น้ำหนัก: 50 kg
รูปแบบ: นักแสดง,คาราเต้
ผู้ฝึกสอน: คิโยชิ ทามูระ
มายะ ฟุกุดะ (ญี่ปุ่น: 福田 茉耶; โรมาจิ: Maya Fukudaเป็นนักมวยปล้ำอาชีพนักแสดงและนักคาราเต้ชาวญี่ปุ่นภายใต้สังกัดGLEAT
ประวัติ

เธอเริ่มอาชีพในวงการบันเทิงเมื่ออายุ 1 ขวบ และทำงานเป็นเวลา 2 ปีในฐานะสมาชิกของกลุ่มไอดอลFuraproเมื่ออายุ 14 ปี หลังจากเธอได้เรียนรู้พื้นฐานของการแสดงเป็นเวลา 3 ปีภายใต้สังกัดSeiko Asaiเธอกลายเป็นหนึ่งสมาชิกของRHYTHMCOLLECTIONและกลายเป็นนักแสดง เธอได้ร่วมแสดงกับทาคุ ซาคากูจิ เธอเริ่มสนใจศิลปะการต่อสู้ต่อมาเธอได้ฝึกคาราเต้มาตั้งแต่อายุ 8 ขวบ และได้รับรางวัลการแข่งขันGojukai Karate World Championships ครั้งที่ 6 และ 7เธอได้รับการแนะนำโดยคิโยชิ ทามูระให้รู้จักกับเคอิจิ ซาคากุจิ ตัวแทนของActwres girl'Z ผ่านการร่วมงานในฐานะนักแสดงActlingโดยActwres girl'Zการฝึกอบรมเริ่มต้นในเดือนมีนาคม 2564ในวันที่ 1 กรกฎาคม 2564 ต่อมาเธอได้เข้าร่วมการแข่งขันเปิดตัว "GLEAT Ver.1" TDC HallและการเปิดตัวChihiro HashimotoจากSendai Girls Pro Wrestling ภายใต้กฎ LIDET UWFมีฉากหนึ่งที่เธอเตะบอลแบบบราซิลได้อย่างหมดจด แต่ถูกฮาชิโมโตะโจมตีและจบลงด้วยการยอมแพ้ ด้วยการยึดข้อเท้าและพ่ายแพ้ในเวลาต่อมาเมื่อวันที่ 9 ตุลาคม 2564 ที่ทัวร์นาเมนต์ GLEAT "LIDET UWF Ver.1" ที่SHINJUKU FACEเธอได้แข่งขันกับรินโกะ มิยางิภายใต้สังกัด GLEAT โดยใช้กฎ LIDET UWF มีฉากหนึ่งที่มิเธอค่อย ๆ ลดคะแนนที่เสียไปและล้มเขาลง แต่สุดท้ายเขาก็ยอมแพ้เพราะอาการสำลัก และแพ้ในเวลาต่อมา เป็นการแพ้ครั้งที่สองติดต่อกันนับตั้งแต่เดบิวต์ ตั้งแต่นั้นเป็นต้นมา เธอทำงานในวงการบันเทิงเป็นหลัก รวมถึงการแสดงและการแสดงบนเวทีเมื่อปลายเดือนมิถุนายน 2022 เธอได้ประกาศสำเร็จการศึกษาจาก Act Ring และActress Girlsประกาศเข้าร่วม GLEAT เมื่อวันที่ 1 กรกฎาคม 2565 โดยเธอได้เข้าร่วมเป็นผู้เล่นพิเศษในดิวิชั่นทั่วไป
แหล่งข้อมูลอื่น

มายะ ฟุกุดะ ที่เอกซ์ (ทวิตเตอร์)
มายะ ฟุกุดะ ที่อินสตาแกรม
มะเม่า

| มะเม่า |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Phyllanthaceae
เผ่า:: Antidesmeae
สกุล:: Antidesma
สปีชีส์:: A.  thwaitesianum
ชื่อทวินาม
Antidesma thwaitesianum Mull. Arg.

มะเม่า หรือ หมากเม่า (ชื่อวิทยาศาสตร์:  Antidesma thwaitesianum) ทางพิษณุโลกเรียกเม่าหลวง ระนองเรียกมัดเซ เป็นไม้ยืนต้นในสกุล Antidesma ใบเดี่ยว สีเขียวเป็นมัน โคนใบเรียวมน ดอกออกเป็นช่อ ตามซอกใบและปลายกิ่ง ดอกแยกเพศแยกต้น ผลกลม ออกรวมกันเป็นพวง ผลอ่อนสีเขียว เมื่อสุกเป็นสีแดง สุกเต็มที่เปลี่ยนเป็นสีดำ พบมากทางภาคตะวันออกเฉียงเหนือของประเทศไทย
การใช้ประโยชน์

ผลรับประทานได้ มีรสเปรี้ยว โดยรับประทานเป็นผลไม้สดหรือแปรรูปเป็นน้ำผลไม้ ไวน์ แยม น้ำส้มสายชู นอกจากนี้ยังมีสรรพคุณเป็นยาระบาย ช่วยบำรุงสายตา ใบอังไฟแล้วประคบ แก้อาการฟกช้ำ และมีสารอาหารจำนวนมาก เช่น วิตามินซี วิตามินอี สารต้านอนุมูลอิสระ